Document ID: 32005R2022

KOMMISSIONENS FORORDNING (EF) Nr. 2022/2005
af 12. december 2005
om ændring af forordning (EF) nr. 14/2004 for så vidt angår de foreløbige forsyningsopgørelser over forskellige landbrugsprodukter til regionerne i den yderste periferi
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom) (1), særlig artikel 3, stk. 6,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima) (2), særlig artikel 3, stk. 6, og artikel 4, stk. 5,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican) (3), særlig artikel 3, stk. 6, og artikel 4, stk. 5, og
ud fra følgende betragtninger:
(1)
Kommissionens forordning (EF) nr. 14/2004 af 30. december 2003 om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 (4) opstiller foreløbige forsyningsopgørelser og fastsætter EF-støtten.
(2)
Det viser sig nu, at de mængder af nogle af ovennævnte produkter, der ifølge de årlige forsyningsopgørelser skal leveres til de franske oversøiske departementer, Azorerne og Madeira og De Kanariske Øer, ikke dækker behovet, da efterspørgslen er større end forventet.
(3)
Mængderne og varebeskrivelserne for disse produkter bør tilpasses de faktiske behov i de pågældende regioner i den yderste periferi.
(4)
Forordning (EF) nr. 14/2004 bør derfor ændres tilsvarende.
(5)
De i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
I forordning (EF) nr. 14/2004 foretages følgende ændringer:
1)
Del 1 og 3 i bilag I affattes som angivet i bilag I til nærværende forordning.
2)
Del 7 i bilag III affattes som angivet i bilag II til nærværende forordning.
3)
Del 4 og 11 i bilag V affattes som angivet i bilag III til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. december 2005.

Labels: 3
18
19
6